उनकी बात मुझे सच लगी. यह सिर्फ नीतीश जी के जदयू की बात ही नहीं है. तमाम पार्टियों में जो नये लोग आ रहे हैं, वे धन बल में मजबूत, धंधेबाज और दूसरे तरह की पृष्ठभूमि के हैं. आम लोगों के बीच से कोई समझदार और विचारशील व्यक्ति राजनीति में आ सके, इसके तमाम रास्ते बंद हैं. फिर चाहे कांग्रेस की बात हो, भाजपा की बात हो या बसपा-सपा-तृणमूल जैसी पार्टियों की ही बात क्यों न हो. ऐसे में राजद जैसी पार्टी द्वारा जयंत जिज्ञासु जैसे युवक को लोगों के सामने पेश करना और जयंत का इस मौके का भरपूर लाभ उठा लेना सचमुच बहुत सकारात्मक बात है.